**ТРАНСПОРТ (ЖЕЛЕЗОПЪТЕН, ПЪТНИЧЕСКИ АВТОБУСЕН, МОРСКИ, РЕЧЕН, ТОВАРЕН АВТОМОБИЛЕН И ГРАДСКИ ЕЛЕКТРОТРАНСПОРТ) ПРЕЗ ПЪРВОТО ТРИМЕСЕЧИЕ НА 2025 ГОДИНА**

**(ПРЕДВАРИТЕЛНИ ДАННИ)**

**Транспорт - общо**

**Тримесечни изменения**

През първото тримесечие на 2025 г. се наблюдава ръст от 12.5% на превозените товари от **товарния транспорт** (сухопътен и воден) в сравнение с предходното тримесечие, докато извършената работа намалява с 3.8% (виж фиг. 1). Данните са предварителни и сезонно изгладени.

**Фиг. 1. Превозени товари и извършена работа от товарния транспорт по тримесечия за периода 2020 - 2025 година**

**(сезонно изгладени данни)**

С 1.4% се увеличават превозените пътници от **пътническия транспорт** (сухопътен, воден и градски електротранспорт). Същевременно при извършената работа е регистриран спад от 12.1% (виж фиг. 2). Данните са предварителни и сезонно изгладени.

**Фиг. 2. Превозени пътници и извършена работа от пътническия транспорт по тримесечия за периода 2020 - 2025 година**

**(сезонно изгладени данни)**

**Годишни изменения**

През първото тримесечие на 2025 г. в сравнение със съответното тримесечие на 2024 г. превозените товари от сухопътния и водния **товарен транспорт** нарастват с 5.8%, докато извършената работа се понижава с 2.5%. Превозените пътници, както и извършената работа от **пътническия транспорт** (сухопътен, воден и градски електротранспорт) намаляват, съответно с 1.7 и 19.1%. Данните са предварителни.

**Товарен сухопътен транспорт**

**Превозените товари** от сухопътния транспорт през първото тримесечие на 2025 г. са 30 244.0 хил. т, или със 7.3% повече спрямо същото тримесечие на   
2024 г. (виж фиг. 3). При вътрешните превози увеличението е с 12.5%, докато при международните се наблюдава намаление - с 3.6%.

**Извършената работа** е 8 696.2 млн. тонкилометра, което е с 3.0% по-малко в сравнение със същия период на предходната година (виж фиг. 3).

**Фиг. 3. Превозени товари и извършена работа от сухопътния транспорт през първото тримесечие на съответната година**

**Товарен воден транспорт**

**Превозените товари** от речния и морския транспорт са с 362.8 хил. т по-малко в сравнение с първото тримесечие на 2024 г., в резултат на по-малкото количество превозени товари от речния транспорт (виж фиг. 4).

При **извършената работа,** измерена в тонкилометри, увеличението е с 16.7% спрямо същия период на предходната година, поради по-голямото изминато превозно разстояние.

**Фиг. 4. Превозени товари и извършена работа от водния транспорт през първото тримесечие на съответната година**

**Пътнически сухопътен транспорт**

Броят на **превозените пътници** от сухопътния транспорт е 90 093.0 хил., или с 5.4% по-малко спрямо първото тримесечие на 2024 г. (виж фиг. 5). При автобусните превози намалението е с 5.6%, а при железопътните - с 2.3%.

**Извършената работа** е 1 674.4 млн. пътниккилометра, като е регистриран спад от 24.7% в сравнение със съответното тримесечие на 2024 г., в резултат на намалената превозна дейност както от автобусния, така и от железопътния транспорт.

**Фиг. 5. Превозени пътници и извършена работа от сухопътния транспорт през първото тримесечие на съответната година**

**Пътнически воден транспорт**

При пътническия воден транспорт се наблюдава намаление на **превозените пътници** със 17.5 хил. спрямо същия период на 2024 г. поради по-малкия брой превозени пътници от речния транспорт**.**

Същевременно **извършената работа** нараствас0.8 милиона пкм, в резултат на увеличеното средно превозно разстояние (виж фиг. 6).

**Фиг. 6. Превозени пътници и извършена работа от водния транспорт през първото тримесечие на съответната година**

**Градски електротранспорт**

През периода януари - март 2025 г. предприятията от градския електротранспорт са превозили общо 79 732.6хил. **пътници,** или с 2.9% повече в сравнение с първото тримесечие на 2024 г. (виж фиг. 7). Същевременно и **извършената работа** нараства с 8.0% и достига 491.5 млн. пътниккилометра.

**Фиг. 7. Превозени пътници и извършена работа от градския електротранспорт през първото тримесечие на съответната година**

**Методологични бележки**

**Сухопътният товарен транспорт** включва превоза на товари с превозни средства на железопътния и автомобилния транспорт с българска регистрация, както и преноса на продукти по тръбопроводната мрежа в страната.

**Сухопътният пътнически транспорт** включва превоза на пътници с превозни средства на железопътния и автобусния транспорт с българска регистрация.

**Водният транспорт** включва превоза на пътници и товари и извършената работа с морски и речни плавателни съдове с българска регистрация.

**Градският електротранспорт** включва превозените пътници и извършената работа от тролейбусния и електроавтобусния транспорт в страната, трамвайния транспорт и метрото в гр. София.

**Превозени товари** (тонове)- измерва общото количество превозени товари **срещу заплащане** между два пункта (място на натоварване и място на разтоварване).

**Извършена работа при товарните превози** (тонкилометри) - съответствана превоза на един тон товар на разстояние един километър.

**Превозени пътници** (брой) -включва общо превозените пътници със съответния вид транспорт **с** **платени билети** между два пункта (място на качване и място на слизане).

**Извършена работа при пътническите превози** (пътниккилометри) - съответства на превозването на един пътник на разстояние един километър.

**Приложение**

**Таблица 1**

**Основни показатели на товарния транспорт през първото тримесечие на 2024 и 2025 година**

|  |  |  |  |
| --- | --- | --- | --- |
| **Товарен транспорт** | **I трим. 2024** | **I трим. 2025** | **Индекс на изменение спрямо I трим. 2024** |
|
| Сухопътен транспорт - превозени товари | | | |
| **Общо - хил. т** | **28184.8** | **30244.0** | **107.3** |
| Вътрешни превози | 19108.3 | 21498.0 | 112.5 |
| Международни превози | 9076.5 | 8746.0 | 96.4 |
| Сухопътен транспорт - извършена работа | | | |
| **Общо - млн. ткм** | **8962.4** | **8696,2** | **97.0** |
| Вътрешни превози | 2618.0 | 2465.0 | 94.2 |
| Международни превози | 6344.4 | 6231.2 | 98.2 |
| Воден транспорт - превозени товари | | | |
| **Общо - хил. т** | **1227.4** | **864.6** | **70.4** |
| Вътрешни превози | -[[1]](#footnote-1) | - | - |
| Международни превози | 1227.4 | 864.6 | 70.4 |
| Воден транспорт - извършена работа | | | |
| **Общо - млн. ткм** | **220.7** | **257.6** | **116.7** |
| Вътрешни превози | - | - | - |
| Международни превози | 220.7 | 257.6 | 116.7 |

**Таблица 2**

**Основни показатели на пътническия транспорт през първото тримесечие на 2024 и 2025 година**

|  |  |  |  |
| --- | --- | --- | --- |
| **Пътнически транспорт** | **I трим. 2024** | **I трим. 2025** | **Индекс на изменение спрямо I трим. 2024** |
|
| Сухопътен транспорт - превозени пътници | | | |
| **Общо - хиляди** | **95278.6** | **90093.0** | **94.6** |
| Вътрешни превози | 94454.9 | 89279.8 | 94.5 |
| Международни превози | 823.7 | 813.2 | 98.7 |
| Сухопътен транспорт - извършена работа | | | |
| **Общо - млн. пкм** | **2223.9** | **1674.4** | **75.3** |
| Вътрешни превози | 1893.6 | 1477.1 | 78.0 |
| Международни превози | 330.3 | 197.3 | 59.7 |
| Воден транспорт - превозени пътници | | | |
| **Общо - хиляди** | **46.0** | **28.5** | **62.0** |
| Вътрешни превози | - | - | - |
| Международни превози | 46.0 | 28.5 | 62.0 |
| Воден транспорт - извършена работа | | | |
| **Общо - млн. пкм** | **1.8** | **2.6** | **144.4** |
| Вътрешни превози | - | - | - |
| Международни превози | 1.8 | 2.6 | 144.4 |
| Градски електротранспорт - превозени пътници | | | |
| **Общо - хиляди** | **77503.5** | **79732.6** | **102.9** |
| Градски електротранспорт - извършена работа | | | |
| **Общо - млн. пкм** | **454.9** | **491.5** | **108.0** |

1. „-“ - няма случай. [↑](#footnote-ref-1)